OpenLLM-France/wikimedia huggingface dataset:
# Milícia Sunyol

La Milícia Sunyol va ser una companyia militar que, en el context de la Guerra Civil espanyola, va adoptar el nom de Josep Sunyol, el diputat d'Esquerra Republicana de Catalunya a les Corts republicanes i expresident del Futbol Club Barcelona executat a la serra de Guadarrama el 6 d'agots de 1936.

## Història

Pocs dies després del cop d'estat del 18 de juliol, la Federació Castellana de Futbol va decidir formar una columna de milicians integrada per esportistes madrilenys disposats a «defensar les llibertats republicanes». Quan es va conèixer la mort de Sunyol, els responsables de la companyia la van voler batejar amb el seu nom. Tenia la seu als baixos del Madrid CF, que el 1931 havia perdut el títol de Real, i la fase d'instrucció militar es va realitzar a l'estadi de Chamartín. La majoria dels inscrits eren futbolistes, tot i que també hi havia boxejadors, nedadors, ciclistes i vuit o deu milicianes.
En la columna també hi van participar prop de 50 esportistes catalans i, fins i tot, un periodista de La Rambla, el setmanari que havia estat fundat per Sunyol. Totes les despeses anaven a càrrec de la Federació Espanyola de Futbol i la bandera de la milícia tenia un fons vermell i els colors de Castella així com les quatre barres de la bandera de Catalunya.

## Referències

* ↑ «Suñol, el presidente» (en castellà). [Consulta: 15 gener 2024].
* ↑ «"Batallón Deportivo": cuando el estadio del Real Madrid fue un cuartel republicano» (en castellà). La Razón, 23-04-2023. [Consulta: 15 gener 2024].
* ↑ Bosch Cuenca, Pere. «La milícia esportiva Sunyol». L'Esportiu, 14-01-2024. [Consulta: 15 gener 2024].
# Dejanice

Dejanice és una òpera en quatre actes composta per Alfredo Catalani sobre un llibret italià d'Angelo Zanardini. S'estrenà al Teatre alla Scala de Milà el 17 de març de 1883, dirigida per Franco Faccio.
Es tracta d'un drama de rerefons històric, en el que es representa el conflicte d'amor entre dues dones, una de les quals se sacrifica per assegurar la felicitat de la rival i l'home al que estima.

## Referències

* ↑ http://www.operone.de/opern/dejanice.html Arxivat 2007-09-02 a Wayback Machine.
# Helopsaltes

Helopsaltes és un gènere d'ocells de la família dels locustèl·lids (Locustellidae).

## Taxonomia

Segons la Classificació del Congrés Ornitològic Internacional (versió 13.2, 2023) aquest gènere està format per 6 espècies:
* Helopsaltes fasciolatus - boscaler de Gray.
* Helopsaltes amnicola - boscaler de Sakhalín.
* Helopsaltes pryeri - boscaler d'aiguamoll.
* Helopsaltes certhiola - boscaler de Pallas.
* Helopsaltes ochotensis - boscaler de Middendorff.
* Helopsaltes pleskei - boscaler de Pleske.
Tanmateix, altres obres com el Handook of the Birds of the World i la quarta versió de la BirdLife International Checklist of the birds of the world (Desembre 2019), no reconèixen el gènere Helopsaltes , car consideren que les seves 6 espècies pertanyen al gènere Locustella.

## Referències

* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 601. ISBN 978-84-16728-37-4.
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 601. ISBN 978-84-16728-37-4.
# Ciona intestinalis

Ciona intestinalis és una espècie de tunicat de la qual s'ha seqüenciat el genoma i que s'ha convertit, d'uns anys ençà, en un model experimental de referència pels biòlegs del desenvolupament. S'han descrit quatre subespècies. Té una distribució semi-cosmopolita.

## Referències

* ↑ «WoRMS - World Register of Marine Species - Ciona intestinalis (Linnaeus, 1767)» (en anglès). [Consulta: 13 desembre 2020].

## Enllaços externs

* MarLIN Arxivat 2010-08-26 a Wayback Machine., "review" sobre l'espècie (anglès)
* Projecte de seqüenciació del genoma de Ciona intestinalis (anglès)
* ANISEED Una banc de dades d'organisme model per Ciona intestinalis i Halocynthia roretzi (anglès)
# György Kárpáti

György Kárpáti (Budapest, 23 de juny de 1935 - Budapest, 17 de juny de 2020) fou un waterpolista hongarès, que destacà en les dècades del 1950 i del 1960 i que guanyà quatre medalles olímpiques.

## Carrera esportiva

Va participar, als 17 anys, en els Jocs Olímpics d'Estiu de 1952 realitzats a Hèlsinki (Finlàndia), on aconseguí guanyar la medalla d'or en la prova de waterpolo masculina. Repetí aquest metall en els Jocs Olímpics d'Estiu de 1956 realitzats a Melbourne (Austràlia). En els Jocs Olímpics d'Estiu de 1960 realitzats a Roma (Itàlia) només pogueren aconseguir la medalla de bronze, si bé en els següents Jocs Olímpics d'Estiu de 1964 realitzats a Tòquio (Japó) tornà a guanyar la medalla d'or amb la selecció hongaresa de waterpolo.
Al llarg de la seva carrera aconseguí tres medalla d'or en el Campionat d'Europa de waterpolo els anys 1954, 1958 i 1962.

## Referències

* ↑ «Hungarian water polo champ Karpati dies at 84», 17-06-2020.
* ↑ «Three-time Olympic water polo champion Gyorgy Karpati dies at 84». Arxivat de l'original el 2020-06-21. [Consulta: 7 febrer 2024].
* ↑ «Three-time Olympic Champion Water Polo Player György Kárpáti Dies Aged 84», 18-06-2020. Arxivat de l'original el 17 de maig 2022. [Consulta: 25 juny 2020].
* 1 2 «Olympedia – György Kárpáti». [Consulta: 7 febrer 2024].

## Enllaços externs

* (anglès) www.ishof.org - György Kárpáti Arxivat 2008-12-04 a Wayback Machine.
# György Piller

György Piller (Eger, 19 de juny de 1899 - San Francisco, 6 de setembre de 1960), nascut György Jekelfalussy-Piller, fou un tirador d'esgrima hongarès, especialista en el sabre, que va competir durant les dècades de 1920 i 1930.
El 1928 va prendre part al Jocs Olímpics d'Estiu d'Amsterdam, on va disputar dues proves del programa d'esgrima. En la prova de floret per equips quedà eliminats en quarts de final, mentre en la d'espasa per equips quedà eliminat en la primera eliminatòria. Quatre anys més tard, als Jocs de Los Angeles, disputà dues proves del programa d'esgrima. En ambdues, la prova de sabre per equips i de sabre individual guanyà la medalla d'or.
En el seu palmarès també destaquen set medalles al Campionat del món, cinc d'or, una de plata i una de bronze, entre les edicions de 1929 i 1933. Va ser campió d'Hongria sis vegades.
A partir de 1951 va exercir d'entrenador i va dirigir, entre d'altres, la selecció hongaresa durant els Jocs Olímpics de Melbourne el 1956. Durant els Jocs va tenir lloc la revolució hongaresa i Piller, com molts altres esportistes hongaresos, va decidir desertar i no tornar a Hongria. S'instal·là als Estats Units, on continua la seva carrera d'entrenador.
Militar professional. Durant la Primera Guerra Mundial va servir a l'exèrcit austrohongarès i va lluitar als fronts romanès i italià. Durant la Segona Guerra Mundial, va ser ascendit al rang de tinent coronel i va lluitar al front oriental. El 1945 va ser capturat pels soviètics.

## Referències

* 1 2 3 «Olympedia – György Piller». [Consulta: 27 agost 2024].
* ↑ Cohen, Richard (2002). By the Sword: A History of Gladiators, Musketeers, Samurai, Swashbucklers, and Olympic Champions. New York: The Modern Library. ISBN 0-330-48229-7, page 400.
* ↑ Cohen, Richard (2002). By the Sword: A History of Gladiators, Musketeers, Samurai, Swashbucklers, and Olympic Champions. New York: The Modern Library. ISBN 0-330-48229-7, page 408.
* ↑ University of California (1958). Blue and Gold Yearbook for 1958. Berkeley: University of California Press, page 424.
* ↑ «Jekelfalussy Piller György alezredes, olimpiai bajnok» (en hongarès). magyarszablyazala.hu. [Consulta: 27 agost 2024].
# Simetria de reflexió

La simetria de reflexió és una línia imaginària que, en dividir una forma qualsevol, ho fa en dues parts els punts oposats de les quals són equidistants entre si, és a dir, queden simètrics.

## Vegeu també

* Simetria radial
* Transformació isomètrica

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.193. ISBN 84-8332-390-7 [Consulta: 30 novembre 2014].

## Enllaços externs

* Web matemàtica amb informació sobre el concepte de simetria. (anglès)
# Gábor Delneky

Gábor Delneky (Budapest, 29 de maig de 1932 - Orlando, 26 d'octubre de 2008) fou un tirador d'esgrima hongarès, especialista en sabre, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla d'or en la competició de sabre per equips del programa d'esgrima.
En el seu palmarès també destaquen dues medalles al Campionat del Món d'esgrima, una de plata i una de bronze, entre les edicions de 1959 i 1961.
El 1969 desertà d'Hongria. Primer va viure a Roma i després a Chicago, als Estats Units, d'on va obtenir-ne la ciutadania.

## Referències

* 1 2 3 «Olympedia – Gábor Delneky». [Consulta: 24 novembre 2023].
# Asiana Airlines

Asiana Airlines és la segona línia aèria de Corea del Sud. Va ser creada el 1988 i el 2003 es va unir a la Star Alliance. Opera actualment en 77 ciutats de 17 països, incloent 15 destinacions internes a Corea. La seva flota és de 69 avions actualment.
# Lliura per polzada quadrada

La lliura per polzada quadrada, més coneguda com a psi (de l'anglès pounds per square inch) és una unitat de pressió del sistema anglosaxó d'unitats.
L'escala més comuna es mesura en psi, el zero de la qual és la pressió ambient, que equival a una atmosfera (15 psi, aproximadament). En general no s'especifica que la pressió atmosfèrica es deixa de banda i se l'anomena simplement psi o psig (de psi gauge, 'psi de manòmetre'). En canvi, quan és necessari deixar clar que sí que es té en compte la pressió ambient, s'usa el psia (de psi absolute, 'psi absoluts'), el zero de la qual està realment a pressió zero; les primeres 15 lliures d'aquesta escala corresponen a la pressió atmosfèrica.

## Equivalències

    1 psi = 6.894,75729 pascals = 6,8948 kPa (kilopascals)
    1 psi = 0,0698 bar
    1 pascal = 0,000145 psi
    14,7 psi = 1 atmosfera
    14,7 psi = 1,013 bar
    1 kp/cm² = 14,2065 psi
    1 psi = 0,07039 kg/cm2

## Vegeu també

* Pressió
* Sistema anglosaxó d'unitats

## Enllaços externs

* Unit-converter.org(conversió de PSI en altres unitats). Arxivat 2008-10-05 a Wayback Machine.
# Géza Tóth

Géza Tóth (Sorokpolány, 25 de gener de 1932 - Szombathely, 4 d'octubre de 2011) fou un aixecador de peses hongarès que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on fou quart en la competició del pes pesant lleuger del programa d'halterofília. Quatre anys més tard, als Jocs de Tòquio, guanyà una la medalla de plata en la mateixa prova. El 1968, a Ciutat de Mèxic, disputà els seus tercers Jocs Olímpics, on competí en la prova del pes semipesant.
En el seu palmarès també destaquen vuit medalles al Campionat del món d'halterofília, una d'or, dues de plata i cinc de bronze, entre les edicions del 1961 i 1970. Al Campionat d'Europa d'halterofília guanyà sis medalles, dues d'or, dues de plata i dues de bronze entre el 1961 i 1969.
Durant la seva carrera esportiva va establir un rècord mundial.

## Referències

* ↑ «Hungarian Weightlifter Geza Toth passed away at the age of 79». iwf.net. Arxivat de l'original el 6 octubre 2011. [Consulta: 12 octubre 2011].
* 1 2 3 «Olympedia – Géza Tóth». [Consulta: 17 gener 2024].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 17 gener 2024].
# Ampere-hora

L'amper-hora o ampere-hora, abreujat com a Ah, és una unitat de càrrega elèctrica que no forma part del Sistema Internacional, ja que l'hora tampoc n'és. És la quantitat de càrrega elèctrica que circula per una secció d'un conductor per on passa un corrent d'1 ampere durant 1 hora. O, dit d'una altra manera, indica la quantitat de càrrega elèctrica que passa pels terminals d'una bateria elèctrica, si aquesta proporciona un corrent elèctric d'1 ampere durant 1 hora.
L'ampere-hora (1 Ah = 3600 coulomb) es fa servir per a avaluar la capacitat d'una bateria, és a dir, la quantitat d'electricitat que pot emmagatzemar durant la càrrega i durant la descàrrega. Si una bateria té, per exemple, una capacitat de 100 Ah, significa que teòricament pot donar un corrent de 10 A durant,10 h, o d'1 A durant 100 h, etc. En realitat això no és així pel fet que, entre altres coses, com més ràpidament es descarrega una bateria, més energia es perd per la resistència interna. Per aquest motiu la capacitat de càrrega se sol donar referida a un temps estàndard de descàrrega (10 o 20 hores), i per a un voltatge final determinat.
En electrònica domèstica és molt estès l'ús del mAh (miliampere-hora), que és una mil·lèsima de l'ampere-hora (3.6 coulomb).

## Equivalència

1 ampere-hora = 3600 A · s = 3600 coulomb

## Ús

S'empra en les piles o bateries elèctriques, per indicar-ne la capacitat.
En les bateries d'automòbil es manté que la bateria de 12 V ha d'ésser capaç de fornir una intensitat elèctrica en descàrrega de valor 1/20è de la capacitat nominal indicada en A·h durant 20 hores a una temperatura de 25 °C a un voltatge superior al de tall que és de 10.5V, segons requereix la norma EN 60095-1 a l'apartat "20 hour capacity check".

## Referències

* ↑ Starter batteries
# Mer Hairenik

Mer Hairenik ('la nostra Pàtria') és l'himne nacional d'Armènia. Adoptat l'1 de juliol de 1991, està basat en l'himne de la Primera República Armènia (1918-1920), però amb diferent lletra. Va ser escrit pel poeta Mikael Nalbandian (1829-1866), amb música de Barsegh Kanachyan.
# HMS Discovery (1741)

L'HMS Discovery era un petit vaixell de 150 tones, comissionat el 1741. Comandat pel tinent William Moor, acompanyà l'HMS Furnace, més gran , comandat pel seu cosí, Christopher Middleton, en l'expedició del Pas del Nord-oest de 1741, a la zona de la badia de Hudson.
Com molts altres vaixells que la Royal Navy va utilitzar per a l'exploració, el Discovery era un collier reconvertit.

## Referències

* ↑ Gwain Hamilton «The Discovery». Manitoba Pageant, Winter 1965 [Consulta: 5 febrer 2020]. «One was commanded by Captain Christopher Middleton in 1741. And Captain James Cook, seeking the northwest passage from the west coast in 1776 commanded two ships.»
* 1 2 «Biography – MOOR, WILLIAM – Volume III (1741-1770) – Dictionary of Canadian Biography». [Consulta: 4 abril 2024].
# Une Seule Nuit

Une Seule Nuit (una única nit) és l'himne nacional de Burkina Faso, escrit per Thomas Sankara. Va ser adoptat el 1984.

## Referències

* ↑ «Burkina Faso - Le ditanye - Une seule nuit - L'hymne de la victoire - National Anthem (Anthem of the Victory - One Single Night), Glocal Orchestra» (en francès suís). [Consulta: 16 gener 2023].

## Enllaços externs

* Himne en format MIDI
# La Concorde

La Concorde és l'himne nacional de Gabon. Va ser escrit i compost per Georges Aleka Damas, adoptat des de la independència el 1960.

## Text en francès

       Cor
       Uni dans la Concorde et la fraternité
       Eveille toi Gabon, une aurore se lève,
       Encourage l'ardeur qui vibre et nous soulève!
       C'est enfin notre essor vers la félicité.
       C'est enfin notre essor vers la félicité.
       Eblouissant et fier, le jour sublime monte
       Pourchassant à jamais l'injustice et la honte.
       Qu'il monte, monte encore et calme nos alarmes,
       Qu'il prône la vertu et repousse les armes.
       Cor
       Oui que le temps heureux rêvé par nos ancêtres
       Arrive enfin chez nous, rejouisse les êtres,
       Et chasse les sorciers, ces perfides trompeurs.
       Qui semaient le poison et répandaient la peur.
       Cor
       Afin qu'aux yeux du monde et des nations amies
       Le Gabon immortel reste digne d'envie,
       Oublion nos querelles, emsemble bâtissons
       L'édifice nouveau auquel tous nous rêvons.
       Cor
       Des bords de l'Ocean au cœur de la forêt,
       Demeurons vigilants, sans faiblesse et sans haine!
       Autour de ce drapeau, qui vers l'honneur nous mène,
       Saluons la Patrie et chantons sans arrêt!

## Enllaços externs

* Arxiu MIDI Arxivat 2007-03-11 a Wayback Machine.
# Alexitímia

Alexitímia, dels mots grecs λεξις i θυμος (que significa literalment: sense paraules per a les emocions), és un concepte ideat per Peter Sifneos l'any 1972 per descriure un estat de deficiència per entendre, processar o descriure emocions.
Es tracta d'un trastorn bastant estès entre la població, afecta a una de cada set persones. L'alexitímia es manifesta en un 85% dels afectats per trastorns de l'espectre autista.
Els neuròlegs han observat anomalies a una zona cerebral, la funció de la qual és vincular el cresol de les emocions amb la zona que pren coneixement d'aquestes emocions, les analitza i les formula. Els alexitímics, en comptes de mostrar una activitat cerebral adaptada a la intensitat emotiva de la situació, com és el cas normal, manifesten una activitat o massa dèbil o massa intensa, que pertorba l'aparença justa de l'experiència emocional.

## Causes

L'alexitímia es caracteritza per una deficient mentalització de les emocions: les sensacions corporals apareixen escassa o nul·lament associades a estats mentals. És versemblant que les seves causes s'hagin de buscar en els primers anys de la infància. El nen petit, que encara no posseeix estats mentals jerarquitzats i associats a conceptes o paraules, aborda el món de les emocions mitjançant el seu cos. En un estat posterior, els sentiments de desitjos o de còlera es manifesten també mitjançant sensacions somàtiques. Més endavant arriba l'edat en què resulta necessari ordenar aquest conjunt de sensacions orgàniques en un tot coherent, aprendre que els altres experimenten sensacions similars i trobar un codi comú per identificar-les, per poder convertir-se en un ser social i reflexiu.
Els pares ocupen un paper molt important en aquesta evolució canalitzant amb les seves paraules les sensacions físiques fins a la mentalització; això és, fins a l'adscripció d'etiquetes a aquestes sensacions, que serviran per identificar-les i comunicar-les. Aquests intercanvis lingüístics és probable que siguin determinants per la formació d'amplis repertoris de sensacions associades a paraules o pensaments.
Al cervell infantil, la informació passa des dels centres de percepció de les emocions fins als centres de categorització, reflexió, llenguatge i de percepció auditiva.
Si els pares, per qualsevol raó (depressió, personalitat fràgil, inestabilitat emocional o fins i tot alexitímia) no aporten al nen suficients indicacions verbals sobre les emocions que experimenta; aquest pot trobar-se mancat de paraules, reflex de la pobresa de sentiments identificats.
És probable que més endavant es refereixi sistemàticament a les seves sensacions corporals, sense aconseguir que les sensacions tinguin accés al nivell dels estats mentals, del còrtex, del llenguatge.

## Enllaços externs

* Qüestionari d'Alexitímia en línia. (castellà)
# Lillestrøm Sportsklubb

El Lillestrøm Sportsklubb és un club noruec de futbol de la ciutat de Lillestrøm.

## Història

El club va ser fundat el 1917, després de la fusió de dos clubs locals. Ha estat cinc cops campió de lliga, la darrera el 1989, a més de quatre copes, la darrera el 1985.

## Palmarès

* Lliga noruega de futbol (5): 1959, 1976, 1977, 1986, 1989
* Copa noruega de futbol (4): 1977, 1978, 1981, 1985

## Jugadors destacats

| Henning Berg Torgeir Bjarmann Mamadou Diallo Arne Erlandsen Jan Åge Fjørtoft Frode Grodås Gunnar Halle | Heiðar Helguson Emille Baron Ronny Johnsen Frode Kippe Robert Koren Runar Kristinsson Tom Lund | Michael Mifsud Mons Ivar Mjelde Kjetil Osvold Claus Reitmaier Uwe Rösler Ståle Solbakken Clayton Zane |

## Enllaços externs

* Web oficial
* Web dels seguidors
* Botiga oficial Arxivat 2016-04-30 a Wayback Machine.
* UFC05 Arxivat 2008-01-15 a Wayback Machine.
# Halit Balamir

Halit Balamir (Gümüşhane, 1922 - Ankara, 2 de març de 2009) fou un lluitador turc, especialista en lluita lliure, vencedor d'una medalla olímpica
El 1948 va prendre part en els Jocs Olímpics d'Estiu de Londres, on guanyà la medalla de plata en la competició del pes mosca del programa lluita lliure.

## Referències

* ↑ «Milli güreşçi Balamir hayatını kaybetti» (en turc). Kaçkar Media Group, 02-03-2012. [Consulta: 22 abril 2012].
* ↑ «Olympedia – Halit Balamir». [Consulta: 3 març 2025].
* ↑ «International Wrestling Database». [Consulta: 3 març 2025].
# Idrettsklubben Start

L'I.K. Start és un club de futbol de la ciutat de Kristiansand, a Noruega.

## Història

El club va ser fundat el 19 de setembre de 1905. Juga els seus partits al Sør Arena, inaugurat el 2007. Anteriorment va jugar al Kristiansand Stadion. Ha estat campió de lliga els anys 1978 i 1980.

## Jugadors destacats

* Svein Mathisen
* Trond Pedersen
* Arve Seland
* Erik Mykland
* Tore André Dahlum
* Petter Belsvik
* Frode Olsen
* Andreas Lund
* Espen Johnsen
* Frank Strandli
* Tommy Svindal Larsen
* Pål Lydersen
* Claus Eftevaag
* Sten Glenn Håberg

## Palmarès

* Lliga noruega de futbol (2): 1978, 1980

## Enllaços externs

* Web oficial
* Web de seguidors (Menigheden) Arxivat 2016-03-10 a Wayback Machine.
# Halla Tómasdóttir

Halla Tómasdóttir (Reykjavík, 11 d'octubre de 1968) és una empresària i política islandesa, l'actual presidenta d'Islàndia.

## Biografia

Llicenciada en Administració d'empreses per la Universitat Auburn de Montgomery i amb un màster de la Thunderbird School of Global Management a Arizona, va ser membre de l'equip fundador de la Universitat de Reykjavík el 1998. També ha estat directora executiva de la Cambra de Comerç, càrrec que va deixar per participar en la fundació d'Auðar Capital, una empresa d'inversió.
L'agost de 2018 es va convertir en directora executiva de The B Team, un col·lectiu de líders empresarials i de la societat civil globals que treballen per catalitzar pràctiques comercials millors per al benestar de les persones i del planeta. També s'ha manifestat com a portaveu del nou corrent a Islàndia a favor que les dones ocupin llocs clau de lideratge, evitant així l'homogeneïtat en la presa de decisions.
Halla Tómasdóttir havia presentat prèviament la seva candidatura a la presidència d'Islàndia el 17 de març de 2016. Va rebre aleshores el 27,9% dels vots, el segon percentatge més alt després del guanyador, Guðni Thorlacius Jóhannesson, que va obtenir un 39,1% dels vots. Es postulà de nou com a presidenta del país i es presentà a les eleccions presidencials islandeses de l'1 de juny de 2024, que aquest cop va guanyar, derrotant Katrín Jakobsdóttir per un marge d'aproximadament 10 punts.

### Presidenta d'Islàndia

Halla Tómasdóttir prendrà possessió com a setena presidenta d'Islàndia –la segona dona en el càrrec–, l'1 d'agost de 2024, substituint-hi Guðna Th. Johannesson.

## Referències

* ↑ «L'empresària Halla Tomasdottir, triada nova presidenta d'Islàndia». Al Dia, 02-06-2024. [Consulta: 2 juny 2024].
* ↑ «Halla ætlar að bjóða sig fram» (en islandès). MBL, 17-03-2016.
* ↑ Þórhallsson, Markús Þ. «Hver er Halla Tómasdóttir?». RÚV, 02-06-2024. [Consulta: 2 juny 2024].
* ↑ Bryant, Miranda. «Interview ‘It’s in our DNA’: Iceland’s president on the quest for gender equality» (en anglès). The Guardian, 07-08-2024. [Consulta: 7 agost 2024].
* ↑ «La diversidad funciona». La Repartidora. [Consulta: 2 juny 2024].
* ↑ Hernández Fontanet, Núria. «La crisi del lideratge i un nou camí cap al futur». Factor humà, 25-06-2019. [Consulta: 2 juny 2024].
* ↑ «New presidential candidate emerges in Iceland». Morgunblaðið [Iceland], 28-06-2016 [Consulta: 28 juny 2016].
* ↑ Agence France-Presse «Guðni Jóhannesson wins Iceland's presidential election». The Guardian. Agence France-Presse, 26-06-2016 [Consulta: 28 juny 2017].
* 1 2 Hrólfsson, Ragnar Jón. «Halla Tómasdóttir býður sig fram til forseta - RÚV.is», 17-03-2024. [Consulta: 2 juny 2024].
* ↑ RÚV, Fréttastofa. «Kosningavakan: Halla Tómasdóttir verður forseti Íslands - RÚV.is», 01-06-2024. [Consulta: 2 juny 2024].